CELEX: 62020CA0409
Language: bg
Date: 2022-03-03 00:00:00
Title: Дело C-409/20: Решение на Съда (трети състав) от 3 март 2022 г. (преюдициално запитване от Juzgado Contencioso Administrativo n° 1 de Pontevedra — Испания) — UN/Subdelegación del Gobierno en Pontevedra (Преюдициално запитване — Пространство на свобода, сигурност и правосъдие — Директива 2008/115/ЕО — Общи стандарти и процедури, приложими в държавите членки за връщане на незаконно пребиваващи граждани на трети страни — Член 6, параграф 1 и член 8, параграф 1 — Национална правна уредба, която в случай на незаконно пребиваване предвижда налагането на глоба заедно със задължение за напускане на територията на страната — Възможност за узаконяване на пребиваването в рамките на определен срок — Член 7, параграфи 1 и 2 — Срок за доброволно напускане)

25.4.2022   
            
            
               BG
            
            
               Официален вестник на Европейския съюз
            
            
               C 171/10
            
         
      Решение на Съда (трети състав) от 3 март 2022 г. (преюдициално запитване от Juzgado Contencioso Administrativo no 1 de Pontevedra — Испания) — UN/Subdelegación del Gobierno en Pontevedra
      (Дело C-409/20) (1)
      
      (Преюдициално запитване - Пространство на свобода, сигурност и правосъдие - Директива 2008/115/ЕО - Общи стандарти и процедури, приложими в държавите членки за връщане на незаконно пребиваващи граждани на трети страни - Член 6, параграф 1 и член 8, параграф 1 - Национална правна уредба, която в случай на незаконно пребиваване предвижда налагането на глоба заедно със задължение за напускане на територията на страната - Възможност за узаконяване на пребиваването в рамките на определен срок - Член 7, параграфи 1 и 2 - Срок за доброволно напускане)
      (2022/C 171/12)
      Език на производството: испански
      
         Запитваща юрисдикция
      
      Juzgado Contencioso Administrativo no 1 de Pontevedra
      
         Страни в главното производство
      
      
         Жалбоподател: UN
      
         Ответник: Subdelegación del Gobierno en Pontevedra
      
         Диспозитив
      
      Директива 2008/115/ЕО на Европейския парламент и на Съвета от 16 декември 2008 година относно общите стандарти и процедури, приложими в държавите членки за връщане на незаконно пребиваващи граждани на трети страни, и по-специално член 6, параграф 1 и член 8, параграф 1 във връзка с член 6, параграф 4 и член 7, параграфи 1 и 2 от нея, трябва да се тълкува в смисъл, че допуска правна уредба на държава членка, с която незаконното пребиваване на гражданин на трета страна на територията на тази държава членка, когато не са налице отегчаващи обстоятелства, се санкционира първоначално с налагането на глоба заедно със задължение за доброволно напускане в определен срок на територията на посочената държава членка, освен ако преди изтичането на този срок пребиваването на съответния гражданин не бъде узаконено, а впоследствие, при липса на узаконяване на пребиваването на този гражданин, с издаването на решение за задължителното му извеждане, стига въпросният срок да е определен в съответствие с изискванията, предвидени в член 7, параграфи 1 и 2 от посочената директива.
      
         (1)  ОВ C 53, 15.2.2021 г.